**Telki Község**

**Polgármestere**

**Előterjesztés**

**Telki Tücsök utca 1300 hrsz ingatlan-rendezési ügye**

**Az előterjesztés mellékletei**: 1 db

**Az előterjesztést tárgyalja**: ------

A**z előterjesztés elfogadása**: egyszerű többségű szavazatot igényel

A Telki Tücsök utca 1300 hrsz-ú ingatlan tulajdonosa kérelemmel fordult az önkormányzathoz, hogy a tulajdonában lévő 1300 hrsz-ú ingatlan rendezését az önkormányzat támogassa.

Az ingatlan-rendezés során az ingatlan tulajdonosnak a szabályozási terv szerinti utca szélesség kialakítása érdekében a Tücsök utca esetében le kell adnia 37 m2-t.

Az ingatlan-rendezés az alapja az ingatlanra tervezett épület tervezéséhez.

A szabályozás a Helyi Építési Szabályzat és Szabályozási Terv (a továbbiakban: HÉSZ) szerinti szabályozási szélesség kialakítása érdekében szükséges.

A testület támogató döntése esetén ingatlanrendezési szerződésben kerül rögzítésre a szabályozás szerinti ingatlan-nyilvántartási állapot változása.

Telki, 2018. október 29.

 Deltai Károly

 polgármester

**Határozati javaslat**

**Telki község Önkormányzat**

**Képviselő-testülete**

**/2018. (XI. .) Öh. számú**

**Határozata**

**Telki Tücsök utca 1300 hrsz ingatlan-rendezési ügye**

**(Ingatlan-rendezési szerződés – 1300 hrsz.)**

Telki Község Képviselő-testületea Telki Tücsök utca 1300 hrsz-ú ingatlan Helyi Építési Szabályzat és Szabályozási Terv (a továbbiakban: HÉSZ) szerinti szabályozási szélességének kialakítása érdekében ingatlanrendezési szerződést köt a Geochip Kft. által Msz: M-39/2018 számú telekalakítási vázrajz alapján a Telki, Tücsök utca 1300 hrsz-ú ingatlan tulajdonosával.

A Képviselő-testület felhatalmazza a polgármestert az ingatlanrendezési szerződés aláírására.

Az ingatlanrendezési szerződés ingatlan-nyilvántartáson történő átvezetését követően az önkormányzat ingatlan-vagyon kataszterét módosítani kell.

**Felelős:** Polgármester

 Jegyző

**Határidő:** 2018. december 31.